Държавен вестник, бр. 63, 2024 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  63
Чл. 85в. Оферта на търговски участник 
може да бъде анулирана от оператора след 
приключване на борсовата сесия, ако тя въз­
препятства успешното протичане на процеса 
по изчисляване на клиринговите цени или 
разпределяне на търгуваните обеми за пазар­
ната зона на Република България.
Чл. 85г. (1) За всяко решение за анулиране 
или промяна на подадена оферта по причини, 
посочени в чл. 85б и чл. 85в, операторът из­
праща официално уведомление до съответния 
търговски участник.
(2) За всяко решение за анулиране на пода­
дена оферта по причини, посочени в чл. 85в, 
операторът изпраща официално уведомление 
до всички търговски участници, подали офер­
ти и участвали в съответната борсова сесия, 
както и до КЕВР.“
§ 32. Наименованието на раздел X в глава 
четвърта „Правила за търговия на пазарен 
сегмент „В рамките на деня“ се изменя така:
„Раздел X
Резултати от сделки и графици за доставка на 
механизъм „Непрекъсната търговия“.
§ 33. В чл. 86 след думите „В рамките на 
деня“,“ се добавя „механизъм „Непрекъсната 
търговия“,“.
§ 34. В чл. 90 думите „сделки на пазарен 
сегмент „В рамките на деня“ се заменят с 
„чрез механизъм „Непрекъсната търговия“ 
сделки“.
§ 35. В глава четвърта „Правила за търго­
вия на пазарен сегмент „В рамките на деня“ 
се създават раздел XI с чл. 90а – 90в, раздел 
XII с чл. 90г – 90д, раздел XIII с чл. 90е – 90з, 
раздел XIV с чл. 90и – 90л, раздел XV с 
чл. 90м – 90н и раздел XVI с чл. 90о:
„Раздел ХI
Право за подаване на оферти на механизъм 
„Търгове в рамките на деня“
Чл. 90а. Само регистрирани търговски 
участници на пазарен сегмент „В рамките на 
деня“, механизъм „Търгове в рамките на деня“, 
чрез определените отговорници за търговия 
имат право да подават оферти в ЕСТ-ТРД.
Чл. 90б. Всеки отговорник за търговия 
търгува от името на определен търговски 
участник и има индивидуално потребителско 
име и парола за достъп до ЕСТ-ТРД.
Чл. 90в. Офертите, постъпили в ЕСТ-ТРД, 
се съхраняват в системата и могат да се про­
менят до настъпването на крайния срок за 
подаване на оферти.
Раздел ХII
Клирингова цена
Чл. 90г. Клирингова цена е цената, на която 
се сключват всички сделки и се изчислява за 
определена пазарна зона, определен ден на 
доставка и определен интервал на доставка.
Чл. 90д. Клиринговата цена се формира 
въз основа на подаваните оферти на пазар­
ната зона на Република България, както и 
на наличните трансгранични капацитети 
за обмен между пазарните зони, подадени 
в Euphemia от страна на SIDC системата за 
непрекъсната търговия.
Раздел ХIII
Определяне на резултатите от тръжната сесия. 
Криви на търсене и предлагане на механизъм 
„Търгове в рамките на деня“
Чл. 90е. Процесът по изчисление на кли­
ринговата цена и определяне на търгуваните 
обеми се извършва в съответствие с алгори­
тъма Euphemia, чието описание е публикувано 
на интернет страницата на БНЕБ – ЕАД.
Чл. 90ж. (1) Всички стандартни процеду­
ри и етапи на калкулация и публикуване на 
резултатите от тръжните сесии са в съответ­
ствие с общоприетите процедури и правила 
на обединението SIDC, като се предвиждат 
следните срокове: 
1. краен срок за подаване на оферти:
а) първа сесия (IDA1), ден преди доставка 
(D-1) – 15,00 ч.;
б) втора сесия (IDA2), ден преди доставка 
(D-1) – 22,00 ч.;
в) трета сесия (IDA3), в деня на доставка 
(D) – 10,00 ч.;
2. до тридесет (30) минути след приключ­
ване на търговската сесия – публикуване на:
а) клиринговите цени за интервалите на 
доставка;
б) съответните търгувани обеми;
в) нетната позиция на обмен (внос/износ) 
за съответния интервал на доставка;
г) публикуване на резултатите от търго­
вията за търговските участници, сключили 
сделки в ЕСТ-ТРД.
(2) Операторът публикува на своята интер­
нет страница агрегираните криви на търсене 
и предлагане, състоящи се от подадените в 
българската пазарна зона оферти, както и 
указания относно начина за коригиране на 
данните от агрегираните криви с нетната 
позиция на обмен (внос/износ).
Чл. 90з. (1) При извънредни ситуации и в 
зависимост от типа ситуация извън контрола 
на оператора, свързани с невъзможността да 
се започне или завърши процесът по изчисля­
ване и валидиране на резултатите от сесията, 
водещо до частично разединение на пазарите 
или пълна отмяна на сесията, търговията ще 
бъде обявена за отменена преди сесията или 
анулирана по време на сесията.
(2) В случаите по ал. 1 операторът уведо­
мява незабавно търговските участници чрез 
имейл и/или чрез публикуване на съобщение 
на интернет страницата си.